Tayri, wissen imman-iw ma ad tefhem imman n Salma di tmeddit n wass, amtawi-agi yeğğa-i ad d-twaliɣ d tameṭṭut icebḥen s waṭas tama n yiṭij? neɣ d temẓi-iw i yiǧǧan ad sugneɣ lexyal n medden wid ur nelli ara di tidet? Wissen mayella d tanuba iyi-sderɣlen? neɣ d tiẓeḍt i yeldin allen-iw akken ad waliɣ lfuruḥ d leḥzen n tayri? ur ẓriɣ ara, maca nekk s timmad-iw ḥulfeɣ s yiwen n uḥulfu werǧin ḥulfeɣ iyi-s deg ussan-iw iԑeddan, d affray ajdid id-yusan ɣer wul-iw s ttawil. Seg uḥulfu-agi i d-tban tumert-iwd unezgum-iw.